**Τεχνικές Προδιαγραφές - Αντικείμενο του Έργου**

**1. ΑΝΤΙΚΕΙΜΕΝΟ ΤΟΥ ΕΡΓΟΥ**

**ΠΑΡΑΡΤΗΜΑ ΙΙ -Τεχνικές Προδιαγραφές - Αντικείμενο του Έργου**

**1.    ΑΝΤΙΚΕΙΜΕΝΟ ΤΟΥ ΕΡΓΟΥ**

* 1. Το αντικείμενο του Έργου του παρόντος διαγωνισμού αφορά στην πλήρη και αποτελεσματική καθαριότητα του κτιρίου του ΔΑΠΕΕΠ επί της οδού Κάστορος 72, στον Πειραιά, Αττικής  και συγκεκριμένα:
	2. Στον καθαρισμό των εσωτερικών χώρων (από το ισόγειο / ημιώροφος έως και τον 7ο όροφο) του κτιρίου που θα γίνεται σύμφωνα με την έκταση και την ποιότητα καθαρισμού που παρουσιάζεται στον συνημμένο Πίνακα Εργασιών.
	3. Στον καθαρισμό των τεσσάρων (4) υπογείων (parking), των αποθηκών,  των δύο (2) δωματίων όπου βρίσκονται τα Ηλεκτροπαραγωγά Ζεύγη και του περιβάλλοντος χώρου που θα γίνεται σύμφωνα με την έκταση και την ποιότητα καθαρισμού που παρουσιάζεται στον συνημμένο Πίνακα Εργασιών.
	4. Στον καθαρισμό του περιβάλλοντος χώρου συμπεριλαμβανομένων των υπαίθριων χώρων και των βεραντών του κτιρίου, των πλαστικών σκέπαστρων που βρίσκονται περιμετρικά στο ισόγειο του κτιρίου που θα γίνεται σύμφωνα με την έκταση και την ποιότητα καθαρισμού που παρουσιάζεται στον συνημμένο Πίνακα Εργασιών.
	5. Στον καθαρισμό της εσωτερικής & εξωτερικής επιφάνειας των υαλοπινάκων που θα γίνεται σύμφωνα με την έκταση και την ποιότητα καθαρισμού που παρουσιάζεται στον συνημμένο Πίνακα Εργασιών.  Ο καθαρισμός των εσωτερικών επιφανειών θα γίνεται μία (1) φορά κάθε δύο (2) τουλάχιστον μήνες. Για τον καθαρισμό των εξωτερικών επιφανειών, ο ανάδοχος υποχρεούται να παρέχει ειδικό γερανό και θα γίνεται μία φορά κάθε δύο (2) μήνες.
	6. Ο Ανάδοχος υποχρεούται να διαθέτει σε καθημερινή βάση, τις εργάσιμες ημέρες και ώρες, κατ’ ελάχιστον τα κάτωθι άτομα για τον καθαρισμό των ανωτέρω χώρων:
* Ένα (1) τουλάχιστον άτομο οκτώ (8) τουλάχιστον ανθρωποώρες από 07:00 έως και 15:00,  για τον τακτικό καθαρισμό των χώρων της Διοίκησης και των λοιπών χώρων, την καθαριότητα και την επιμέλεια των κουζινών όλων των ορόφων και την αντιμετώπιση έκτακτων αναγκών καθαριότητας.
* Τρία (3) τουλάχιστον άτομα για δώδεκα (12) τουλάχιστον συνολικές ανθρωποώρες καθημερινά τις εργάσιμες ημέρες και ώρα και κατά το χρονικό διάστημα, από 16:00 έως και 20:00, για τον τακτικό καθαρισμό όλων των χώρων του κτιρίου, τον ανεφοδιασμό με αναλώσιμα και υλικά καθαρισμού και την αντιμετώπιση έκτακτων αναγκών καθαριότητας και υγιεινής.

Ο τακτικός καθαρισμός του κτιρίου, επί της οδού Κάστορος 72, θα γίνεται πέντε ημέρες την εβδομάδα (Δευτέρα έως και Παρασκευή) μετά τη λήξη του ωραρίου εργασίας του προσωπικού του ΔΑΠΕΕΠ, (ωράριο 08:00 - 16:00).

* 1. O Ανάδοχος μετά την υπογραφή της Σύμβασης και σε συνεργασία με τον ΔΑΠΕΕΠ θα καταρτίσει μηνιαίο πρόγραμμα εργασιών στο οποίο θα περιγράφονται οι εργασίες που πρόκειται να εκτελεστούν τον συγκεκριμένο μήνα και το οποίο θα υπογράφεται από την Αρμόδια Επιτροπή Παρακολούθησης και Παραλαβής του Έργου και τον Ανάδοχο.

1.8 Ο Ανάδοχος υποχρεούται να διαθέτει τα κατάλληλα μηχανήματα (ηλεκτρικές σκούπες, μηχανές πλυσίματος κλπ) και εργαλεία καθαριότητας (καρότσια, σετ καθαριότητας, σκούπες, σφουγγαρίστρες, κουβάδες, κλπ) για τον καθαρισμό των κτιρίων. Ο ανάδοχος εγγυάται την καλή λειτουργία των μηχανημάτων και την άμεση αντικατάσταση των φθαρμένων εργαλείων καθαριότητας με νέα. Το προσωπικό που θα απασχοληθεί θα πρέπει να είναι εκπαιδευμένο στη χρήση των μηχανημάτων - εργαλείων και στις εργασίες καθαρισμού κτιρίων και θα  φέρει ειδική ενδυμασία με τη φίρμα της εταιρίας τυπωμένη επί της ενδυμασίας.

1.9 Για το σκοπό εκπλήρωσης του έργου ο Ανάδοχος θα εκτελεί τις εργασίες που αριθμούνται στον συνημμένο Πίνακα Εργασιών, οι οποίες θα είναι όπως ορίζονται στην παρούσα, υψηλής ποιότητας και θα εκτελούνται με επιμέλεια σύμφωνα με τη σπουδαιότητα των χώρων του ΔΑΠΕΕΠ.
Κατά την εκτέλεση των εργασιών καθαρισμού, ο Ανάδοχος υποχρεούται να προσαρμόζει τις υπηρεσίες του, σύμφωνα με τις υποδείξεις του ΔΑΠΕΕΠ και ανάλογα με τις ανάγκες που θα προκύπτουν από τις δραστηριότητες του.

1.10 Ο Ανάδοχος έχει την ευθύνη για τη διατήρηση της καθαριότητας των κτιρίων και των εγκαταστάσεων κατά τη χρησιμοποίηση των υλικών σε περίπτωση ρύπανσης. Επίσης είναι υποχρεωμένος να αποκαθιστά κάθε ζημιά που προκαλεί σε βάρος του ΔΑΠΕΕΠ κατά την εκτέλεση της εργασίας του.

**ΠΑΡΑΤΗΡΗΣΗ**: Για την καλύτερη αξιολόγηση των προς καθαρισμό χώρων του νέου κτιρίου του ΔΑΠΕΕΠ επί της οδού Κάστορος 72, στον Πειραιά, οι υποψήφιοι θα μπορούν να επισκέπτονται το κτίριο , κατά τις εργάσιμες ημέρες και ώρες μετά από τηλεφωνική επικοινωνία με τον κ. Ν.Καπερώνη στο τηλέφωνο  211 880 6747.

**2.   ΠΙΝΑΚΑΣ ΕΡΓΑΣΙΩΝ**

* 1. **Εργαλεία Καθαρισμού**
		1. Ο Ανάδοχος υποχρεούται να διαθέτει τον κατάλληλο μηχανικό εξοπλισμό και εργαλεία που απαιτούνται για την εκτέλεση των εργασιών καθαρισμού των κτιριακών εγκαταστάσεων.
		Τα συνεργεία του Αναδόχου πρέπει να δείχνουν ιδιαίτερη φροντίδα για την επιλογή της ηλεκτρικής πρίζας 220 V στην οποία θα συνδέουν τα ηλεκτρικά μέσα καθαρισμού καθότι στα γραφεία και στο computer room υπάρχουν δύο ειδών πρίζες. Υπάρχουν δηλαδή πρίζες 220 V αδιάλειπτης τροφοδότησης στις οποίες **ΔΕΝ** πρέπει να συνδέονται ηλεκτρικά μηχανήματα καθαρισμού και απλές πρίζες 220 V τύπου οικιακής χρήσης στις οποίες ΜΟΝΟΝ θα πρέπει να συνδέονται τα ηλεκτρικά μηχανήματα καθαρισμού. Σημειώνεται ότι σε περίπτωση χρήσης των πριζών αδιάλειπτης τροφοδότησης μπορούν να προκληθούν  ζημιές στους Ηλεκτρονικούς Υπολογιστές αξίας πολλών εκατομμυρίων ευρώ για τις οποίες πλέον υπεύθυνος θα είναι ο Ανάδοχος. Ο Αρμόδιος από πλευράς ΔΑΠΕΕΠ για τον καθαρισμό του κτιρίου θα υποδείξει στα συνεργεία του Αναδόχου τις κατάλληλες πρίζες 220 V. Κάθε φορά που ο Ανάδοχος θα στέλνει κάποιο καινούργιο άτομο καθαρισμού θα πρέπει να τον ενημερώνει για όλα τα παραπάνω. Εάν για οποιονδήποτε λόγο υπάρχει αμφιβολία στην χρήση των πριζών 220 V από τα άτομα του συνεργείου καθαρισμού θα πρέπει οπωσδήποτε με δική τους ευθύνη και του Αναδόχου να ρωτούν πριν από τη χρήση τον αρμόδιο από πλευράς ΔΑΠΕΕΠ για τον καθαρισμό του κτιρίου.
	2. **Εργασίες, Περιοδικότητα  και Ποιότητα Καθαρισμού**

**2.2.1  ΧΩΡΟΙ ΓΡΑΦΕΙΩΝ – ΔΙΑΔΡΟΜΩΝ – ΣΚΑΛΩΝ**

**ΚΑΘΗΜΕΡΙΝΑ:**

-  Άδειασμα, καθάρισμα, των σταχτοδοχείων με απολυμασμένο ύφασμα.

-      Άδειασμα όλων των καλαθιών αχρήστων μέσα σε πλαστικές σακούλες (καλά δεμένες).

-        Συγκέντρωση αυτών και μεταφορά στους κάδους απορριμμάτων.

- Τοποθέτηση καθαρών σακουλών σε όλα τα καλάθια αχρήστων.

-  Ξεσκόνισμα όλων των επίπλων (γραφεία, καρέκλες, βιβλιοθήκες κ.λ.π) συσκευών και γενικά κάθε αντικειμένου είτε κινητού, είτε σταθερά προσαρμοσμένου στο δάπεδο ή τους τοίχους (πρεβάζια παραθύρων, σοβατεπιά, πυροσβεστικές φωλιές ανά όροφο, πυροσβεστήρες  κ.λ.π).

- Απομάκρυνση ξεχασμένων αντικειμένων (άδεια ποτήρια , σταχτοδοχεία κ.λ.π σκουπίδια ) από όλα τα έπιπλα .

-  Σκούπισμα και σφουγγάρισμα δαπέδων, διαδρόμων σκαλών και πλατύσκαλων με καθαρή υγρή σφουγγαρίστρα με ειδικό υγρό με ιδιαίτερη προσοχή στα πλαϊνά και στις γωνίες από το ισόγειο μέχρι τον έβδομο  όροφο και το δώμα.

**ΜΙΑ (1) ΦΟΡΑ ΤΗΝ ΕΒΔΟΜΑΔΑ:**

-  Πλύσιμο των γραφείων, ντουλαπιών και όλων των επίπλων γενικά σε όλες τους τις πλευρές (επάνω και πλαϊνά).

- Καθαρισμός των αξεσουάρ των γραφείων (αριθμομηχανές, ημερολόγια κ.λ.π), των υποποδίων, και των καθισμάτων (πλάτη, κάθισμα, βάση στήριξης καθίσματος, τροχοί κ.λ.π).

- Πλύσιμο όλων των καλαθιών αχρήστων μέσα – έξω.

-  Γυάλισμα των δαπέδων (μάρμαρα, πλακάκια) με αντίστοιχη ειδική παρκετίνη, που θα παρέχει ο ΔΑΠΕΕΠ, για κάθε είδος δαπέδου και συντήρηση αυτών χωρίς να γίνεται δύσκολο και επικίνδυνο το βάδισμα στους χώρους του κτιρίου.

**ΔΥΟ (2) ΦΟΡΕΣ ΤΗΝ ΕΒΔΟΜΑΔΑ:**

-   Καθαρισμός των τηλεφωνικών συσκευών με σπρέι, που θα παρέχει ο ΔΑΠΕΕΠ, και γυάλισμα με στεγνό πανί.

- Καθάρισμα των λεκέδων από τους τοίχους ή από οποιοδήποτε σημείο στο κτίριο (εφ΄ όσον επιτρέπεται από το υλικό κατασκευής τους).

- Ξεσκόνισμα των τοίχων και της οροφής

- Ξεσκόνισμα κουπαστών σκάλας.

**ΜΙΑ (1) ΦΟΡΑ  ΤΟ ΜΗΝΑ:**

-  Σκούπισμα και πλύσιμο του κλιμακοστασίου εξόδου κινδύνου από το τέταρτο υπόγειο  έως και τον έβδομο όροφο / ταράτσα και ξεσκόνισμα κουπαστών .

- Πλύσιμο/καθάρισμα διαχωριστικών ( εσωτερικών τζαμιών ή πλαστικά ), πλαίσια τζαμιών, παραθύρων, πρεβαζιών και θυρών.

-  Πλύσιμο/καθάρισμα τζαμιών και πλαίσια τζαμιών, παραθύρων, από το ισόγειο έως και τον 7ο όροφο.  Ο ανάδοχος υποχρεούται να παρέχει ειδικό γερανό, μία φορά κάθε δύο (2) μήνες, για τον εξωτερικό καθαρισμό των υαλοπινάκων όλου του κτιρίου.

- Πλύσιμο/καθάρισμα των πλαστικών σκέπαστρων από πάνω και από κάτω, που βρίσκονται περιμετρικά στο ισόγειο του κτιρίου.

**2.2.2   ΧΩΡΟΙ  W.C**

**ΚΑΘΗΜΕΡΙΝΑ:**

- Επιμελημένο καθαρισμό των W.C (πλύσιμο μέσα έξω των λεκανών νιπτήρων, πλακιδίων και όλων των ειδών υγιεινής) με απολυμαντικό υγρό, σκούπισμα με υγρό πανί του χώρου γύρω από τις λεκάνες. Ιδιαίτερη προσοχή στα σκουπάκια καθαρισμού των λεκανών θα πρέπει να διατηρούνται καθαρά.

-  Επιμελημένο καθαρισμό των μπαταριών (βρύσες) και των μεταλλικών διακοσμητικών αντικειμένων των W.C. Ιδιαίτερα οι μπαταρίες  θα πρέπει να γυαλίζονται με τρόπο ώστε να μην συγκεντρώνονται άλατα.

- Καθαρισμός των καθρεπτών με ανάλογο σπρέι  καθαρισμού (π.χ. AZAX για τα τζάμια) και γυάλισμα με στεγνό πανί.

- Σκούπισμα, σφουγγάρισμα δαπέδου W.C και προθαλάμου, με απολυμαντικό υγρό.

- Τοποθέτηση στα W.C τις απαραίτητες καθημερινές ποσότητες  υγρό σαπουνιού, χαρτιού (υγείας, χειροοπετσέτες, κ.λ.π), που θα παρέχει ο ΔΑΠΕΕΠ.

- Τα εργαλεία καθαρισμού των W.C θα χρησιμοποιούνται αποκλειστικά και μόνο για τους χώρους αυτούς και πουθενά αλλού.

**2.2.3  ΧΩΡΟΙ ΕΙΣΟΔΟΥ – ΔΥΟ (2) ΑΝΕΛΚΥΣΤΗΡΕΣ**

**ΚΑΘΗΜΕΡΙΝΑ:**

-  Λεπτομερής καθαρισμός των χώρων της κυρίας εισόδου και των δύο (2) ανελκυστήρων.

- Σκούπισμα σφουγγάρισμα δαπέδων.

- Καθάρισμα  εισόδου, μέσα – έξω.

- Γενικό πλύσιμο και καθάρισμα των χώρων του θυρωρείου.

-  Γενικό πλύσιμο και καθάρισμα των ανελκυστήρων (δάπεδα, καθρέπτες, μεταλλικές επιφάνειες της καμπίνας μέσα – έξω, φωτιστικά της καμπίνας) και γυάλισμα με στεγνό πανί.

**2.2.4  ΧΩΡΟΙ ΠΕΖΟΔΡΟΜΙΩΝ –  ΑΚΑΛΥΠΤΩΝ ΧΩΡΩΝ  – ΚΛΙΜΑΚΟΣΤΑΣΙΩΝ – ΒΕΡΑΝΤΩΝ – ΥΠΟΓΕΙΟΙ ΧΩΡΟΙ ΣΤΑΘΜΕΥΣΗΣ ΑΥΤΟΚΙΝΗΤΩΝ (ΓΚΑΡΑΖ) - ΤΑΡΑΤΣΑ.**

**ΚΑΘΗΜΕΡΙΝΑ:**

-              Σκούπισμα πεζοδρομίων και βεραντών.

-              Σκούπισμα μέσα έξω από την πόρτα εισόδου – εξόδου του γκαράζ .

**ΜΙΑ (1) ΦΟΡΑ ΤΗΝ ΕΒΔΟΜΑΔΑ:**

* Πλύσιμο πεζοδρομίων, βεραντών.
* Σκούπισμα των ακάλυπτων χώρων και όπου απαιτείται πλύσιμο σύμφωνα με την υπόδειξη του υπευθύνου του ΔΑΠΕΕΠ.

**ΜΙΑ (1) ΦΟΡΑ ΤΟ ΜΗΝΑ:**

-       Σκούπισμα και καθάρισμα των υπόγειων χώρων στάθμευσης των αυτοκινήτων (ΓΚΑΡΑΖ) και όλης της εισόδου του (από την πόρτα εισόδου του γκαράζ και μέσα).

-   Σκούπισμα και καθάρισμα της ταράτσας. Ο υπεύθυνος από πλευράς ΔΑΠΕΕΠ για τον καθαρισμό του κτιριακού συγκροτήματος θα ορίζει ποια ώρα θα γίνεται παρουσία του ο καθαρισμός της ταράτσας του κτιρίου.

           **ΜΙΑ (1) ΦΟΡΑ ΚΑΘΕ ΤΡΕΙΣ (3) ΜΗΝΕΣ:**

-          Πλύσιμο με ειδικά πιεστικά μηχανήματα όλων των υπόγειων χώρων της εταιρείας (τέσσερα ΓΚΑΡΑΖ)

**2.2.5   COMPUTER ROOM – UPS – Η/Ζ**

**ΜΙΑ (1) ΦΟΡΑ ΤΟ ΜΗΝΑ:**

-    Η αίθουσα ηλεκτρονικών υπολογιστών θα καθαρίζεται μόνο μία (1) φορά το μήνα. Το δάπεδο θα καθαρίζεται με ελαφρά βρεγμένη (μάπα) δεν θα στάζει νερό ώστε να συγκρατείται η σκόνη.

          Μία φορά το μήνα θα σκουπίζεται ελαφρά με ένα ελαφρά βρεγμένο πανί (ξεσκονόπανο) που εάν στιφθεί δεν θα στάζει ούτε μία σταγόνα νερό επάνω στην  επιφάνεια όλων των συσκευών που υπάρχουν μέσα στην αίθουσα.

Ο υπεύθυνος από πλευράς ΔΑΠΕΕΠ για τον καθαρισμό του κτιριακού συγκροτήματος θα ορίζει ποια ώρα θα γίνεται παρουσία του ο καθαρισμός της αίθουσας COMPUTER ROOM .

Με το ελάχιστο δυνατό νερό και αντίστοιχη ποσότητα καθαριστικού υγρού, που θα παρέχει ο ΔΑΠΕΕΠ, θα καθαρίζονται: δάπεδα, πόρτες.

Χωρίς καθόλου νερό και με ελάχιστο καθαριστικό υγρό θα καθαρίζονται:

όργανα μέτρησης, διακόπτες, φιάλες FM200. Για τον καθαρισμό των φιαλών FM200 θα εφαρμόζονται όλοι οι κανόνες ασφάλειας που θα υποδείξει ο αρμόδιος από πλευράς ΔΑΠΕΕΠ

-              Οι χώροι με τα ηλεκτροπαραγωγά ζεύγη (Η/Ζ) θα καθαρίζονται μόνο μία (1) φορά το μήνα. Το δάπεδο θα σκουπίζεται πρώτα και στη συνέχεια θα καθαρίζεται με ελαφρά βρεγμένη (μάπα) δεν θα στάζει νερό ώστε να συγκρατείται η σκόνη. Ο υπεύθυνος από πλευράς ΔΑΠΕΕΠ για τον καθαρισμό του κτιριακού συγκροτήματος θα ορίζει ποια ώρα θα γίνεται παρουσία του ο καθαρισμός των χώρων των ηλεκτροπαραγωγών ζευγών .

Προσοχή:  Δεν θα καθαρίζονται οι συστοιχίες συσσωρευτών καθότι υπάρχει κίνδυνος ηλεκτροπληξίας.

**2.2.6  ΔΩΜΑΤΙΟ ΤΗΛΕΦΩΝΙΚΟΥ ΚΕΝΤΡΟΥ**

**ΜΙΑ (1) ΦΟΡΑ ΤΟ ΜΗΝΑ:**

-   Το δωμάτιο του τηλεφωνικού κέντρου  θα καθαρίζεται μόνο μία (1) φορά το μήνα. Το δάπεδο θα σκουπίζεται και θα σφουγγαρίζεται με ελαφρά βρεγμένη (μάπα) που δεν θα στάζει νερό ώστε να συγκρατείται η σκόνη.

Ο υπεύθυνος από πλευράς ΔΑΠΕΕΠ για τον καθαρισμό του κτιριακού συγκροτήματος θα ορίζει ποια ώρα θα γίνεται παρουσία του ο καθαρισμός του τηλεφωνικού κέντρου.

**2.2.7  ΗΜΙΟΡΟΦΟΣ**

**ΚΑΘΗΜΕΡΙΝΑ:**

-      Ο ημιώροφος θα καθαρίζεται καθημερινά τόσο από την πρωινή βάρδια όσο και από την απογευματινή βάρδια. Το δάπεδο θα σκουπίζεται και θα σφουγγαρίζεται με ελαφρά βρεγμένη (μάπα) που δεν θα στάζει νερό ώστε να συγκρατείται η σκόνη. Η κεντρική κουζίνα του ημιωρόφου θα καθαρίζεται ενδελεχώς (νεροχύτες, άπλυτα πιάτα, πάγκοι κουζίνας, καθαρισμός ηλεκτρικών συσκευών όπως καφετιέρες τοστιέρες κ.λ.π) και θα τακτοποιείται καθημερινά όπως ανωτέρω.

Κατά τα λοιπά ο καθαρισμός του ημιωρόφου θα γίνεται με τη συχνότητα που καθαρίζονται και τα γραφεία του κτιρίου και η διαδικασία θα είναι η ίδια.

**Εργαλεία – Μέσα καθαρισμού:**

**Όλα τα μέσα, εργαλεία και σύνεργα καθαρισμού που απαιτούνται θα τα προμηθεύει ο Εργολάβος χωρίς ουδεμία επιπλέον επιβάρυνση για τον ΔΑΠΕΕΠ.**

**ΠΑΡΑΤΗΡΗΣΕΙΣ:**

1.   Ο Εργολάβος υποχρεούται να παρέχει οποιαδήποτε μηχανικά μέσα και εργαλεία/σύνεργα καθαρισμού στις απαραίτητες ποσότητες και στην απαιτούμενη για υγειονομικούς λόγους κατάσταση  για την επίτευξη των εργασιών, όπως αυτά αναφέρονται αναλυτικά παραπάνω και τα οποία θα τον βαρύνουν χωρίς ουδεμία επιπλέον επιβάρυνση για τον ΔΑΠΕΕΠ.

2. Ο ΔΑΠΕΕΠ θα παρέχει στον Ανάδοχο όλα τα αναλώσιμα και υλικά καθαρισμού όπως ενδεικτικά: σακούλες απορριμμάτων για τα καλαθάκια, πανάκια καθαρισμού, σφουγγαράκια, απολυμαντικό υγρό, υγρό για καθαρισμό τζαμιών, υγρό πιάτων & πλυντηρίου κλπ.

## 3.  Τα συνεργεία του Εργολάβου πρέπει να δείχνουν ιδιαίτερη φροντίδα για την επιλογή της ηλεκτρικής πρίζας 220 V στην οποία θα συνδέουν τα ηλεκτρικά  μέσα καθαρισμού καθότι στα γραφεία και στις αίθουσες  υπάρχουν δύο ειδών πρίζες. Υπάρχουν δηλαδή πρίζες 220 V αδιάλειπτης τροφοδότησης (σηματοδοτούμενες με ΚΟΚΚΙΝΟ χρώμα)  στις οποίες ΔΕΝ πρέπει να συνδέονται ηλεκτρικά μηχανήματα καθαρισμού και απλές πρίζες 220 V τύπου οικιακής χρήσης στις οποίες ΜΟΝΟΝ θα πρέπει να συνδέονται τα ηλεκτρικά μηχανήματα καθαρισμού.

## ΠΑΡΑΡΤΗΜΑ III – Υπόδειγμα Τεχνικής Προσφοράς – Δήλωση Συμμόρφωσης

**Τεχνική Προσφορά - Υπεύθυνη Δήλωση Συμμόρφωσης**

**Υπεύθυνη Δήλωση** από τον Προσφέροντα/φυσικό πρόσωπο ή από το πρόσωπο που είναι νομίμως και ειδικά εξουσιοδοτημένο προς τον σκοπό αυτόν από τον Προσφέροντα/νομικό πρόσωπο, με την οποία ο Συμμετέχων δηλώνει και εγγυάται ότι :

Α) Θα συμμορφωθεί με τους όρους της Διακήρυξης και με τις «Τεχνικές Προδιαγραφές – Αντικείμενο του Έργου» του Παραρτήματος ΙΙ της Διακήρυξης, τους οποίους ο Συμμετέχων έχει αναγνώσει, κατανοήσει πλήρως και αποδεχτεί.

Β) Η παροχή των υπηρεσιών καθαριότητας στο ΔΑΠΕΕΠ θα πραγματοποιηθεί σύμφωνα με τις τεχνικές προδιαγραφές του παραρτήματος ΙΙ της Διακήρυξης καθώς και θα συμμορφωθεί πλήρως με τις υποδείξεις και οδηγίες των στελεχών του ΔΑΠΕΕΠ.

Γ) Το προσωπικό που θα παρέχει τις υπηρεσίες καθαριότητας στο ΔΑΠΕΕΠ είναι έμπειρο και πλήρως εκπαιδευμένο.

Δ) Η Οικονομική Προσφορά δεν παραβιάζει τις διατάξεις της ισχύουσας Εργατικής Νομοθεσίας στις επιχειρήσεις παροχής υπηρεσιών καθαριότητας και ότι σε περίπτωση που ανακηρυχθεί Ανάδοχος και καθ’ όλο το χρόνο ισχύος της Σύμβασης με το ΔΑΠΕΕΠ θα καταβάλει εμπροθέσμως στο προσωπικό του αμοιβές σύμφωνες με τις εκάστοτε ισχύουσες διατάξεις της Εργατικής Νομοθεσίας στις επιχειρήσεις παροχής υπηρεσιών καθαριότητας.

Ε**)** Ο προσφέρων δεν έχει υποπέσει σε επαγγελματικό παράπτωμα, όπως ορίζεται στις διατάξεις του άρθρου 68 του ν. 3863/2010 όπως αυτό ισχύει, και δεν του έχει επιβληθεί ποινή αποκλεισμού από Δημόσιους Διαγωνισμούς και Δημόσιες Συμβάσεις.

ΣΤ) σε περίπτωση που ανακηρυχθεί ανάδοχος θα διαθέτει εν ισχύ Ασφαλιστήριο Συμβόλαιο Αστικής Ευθύνης, έναντι επαγγελματικών κινδύνων και γενικής αστικής ευθύνης έναντι τρίτων, ύψους κατ’ ελάχιστον **Πεντακοσίων χιλιάδων ευρώ (€ 500.000,00**), το οποίο θα παραμένει σε ισχύ καθ’ όλη τη διάρκεια ισχύος του συμφωνητικού.